PIHTIPUTAAN KUNTA	OTE PÖYTÄKIRJASTA                                       Sivu 1
Kunnanhallitus	21.01.2008                                              14 §
__________________________________________________________________________
Oikeusministeriö, oikeushallinto-osasto 
Heikki Liljeroos
PL 25
00023 VALTIONEUVOSTO
PÖYTÄKIRJANOTE

983 / 000 / 2007
LAUSUNTOPYYNTÖ KÄRÄJÄOIKEUSVERKOSTON KEHITTÄMINEN -MIETINNÖSTÄ
4.12.2007 saapuneella kirjeellään oikeusministeriö pyytää kunnan lausuntoa oikeusministeriön työryhmän mietinnöstä Käräjäoikeusverkon kehittäminen (Työryhmämietintö 2007:12). Mietintö on luettavissa sähköisessä muodossa oikeusministeriön verkkosivuilla www.om.fi kohdassaa julkaisut/työryhmämietintöjä/2007:12 Käräjäoikeusverkoston kehittäminen. Julkaisu on paperiversiona etukäteen tutustuttavissa myös kunnansihteerillä.
Käräjäoikeusverkoston kehittäminen on osa käräjäoikeuksien rakenneuudistusta, jonka taustalla on mm. väestökehitys, muuttoliike, kansainvälistyminen sekä lainsäädännön muuttuminen ja tekninen kehitys. Toimintaympäristön muuttuminen (väestön keskittyminen etelän suuriin kaupunkeihin ja kasvukeskuksiin), käsiteltävien asioiden vaikeutuminen ja monipuolistuminen yms. seikat tuovat vaaatimuksia niin oikeusturvan kuin asiakaspalvelunkin suhteen. Käräjäoikeuksien kokoa on tarve suurentaa, jotta käsiteltävät asiat ovat riittävän monipuolisia ja niitä on niin paljon, että ammatillinen kehittyminen on mahdollista. Myös tehtävien tasaisempi jakautiminen käsäjäoikeuksien kesken, valtionhallinnon tuottavuusohjelma sekä henkilökohtaisen asiointitarpeen väheneminen (kiinteistöjen kirjaamisasiat siirretään maanmittauslaitokselle) ovat uudistuksen taustalla.
Työryhmän ehdotuksen mukaan koko maahan jäisi uudistuksen jälkeen 25 pääkansliaa ja 5 sivukansliaa sekä 30 istuntopaikkaa. Keski-Suomeen ehdotuksen mukaan jäisi Jyväskylän käräjäoikeus, jonka pääkanslia olisi Jyväskylässä. Äänekoskelle ja Jämsään jäisi istuntopaikat. Keski-Suomessa lakkaisivat siirtymäkauden jälkeen Jämsän sivukanslia (lakkaisi 2015) ja Äänekosken sivukanslia (lakkaisi kun Jyväskylässä vapautuisi tarvittava lisätila). Saarijärven istuntopaikka ja Viitasaaren istuntopaikka lakkaisivat ilman siirtymäaikaa.

Ehdotus uuden käräjäoikeusverkoston toteuttamisvaiheiksi
Työryhmän näkemyksen mukaan käräjäoikeusverkoston jatkovalmistelua tulisi jatkaa osana käräjäoikeuden rakennemuutosta ja se tulisi toteuttaa samaan aikaan kiinteistöjen kirjaamisasioiden siirtämisen kanssa. Ahvenanmaan, Espoon, Helsingin ja Vantaan käräjäoikeuksien tuomiopiireihin eikä toimipaikkoihin tulisi muutoksia.
- Työryhmä ehdottaa toteutettavaksi vireillä olevat käräjäoikeuksien yhdistämishankkeet Loviisan ja Porvoon, Imatran ja Lappeenrannaan sekä Heinolan ja Lahden käräjäoikeuksien osalta ja Tornion sivukanslian lakkauttaminen ehdotetaan toteutettavaksi vuoden 2008 lopulla. Lakkautettaviksi ehdotettavista sivukanslioista lakkautetaan ne, joiden henkilöstölle järjestyy riittävät tilat olemassa olevista pääkanslioista. Muutos tulisi toteuttaa mahdollisimman pian.
- Ehdotettavat uudet käräjäoikeuksien tuomiopiirit perustetaan samanaikaisesti kiinteistöjä koskevien kirjaamisasioiden siirron kanssa vuoden 2010 alussa.
- Ne ehdotetut toimipaikkojen muutokset, jotka eivät edellytä toimitilajärjestelyjä, toteutetaan samaan aikaan tuomiopiirien muutoksen kanssa.
- Ne ehdotetut toimipaikkajärjestelyt, jotka edellyttävät rakentamista tai muita toimitilajärjestelyjä, toteutetaan vähitellen sitä mukaa, kuin tilat järjestyvät.
Kunnan lausunto pyydetään toimittamaan viimeistään 31.1.2008 postitse ja mikäli mahdollista sähköisessä muodossa (rtf-tiedosto) osoitteella kirjaamo.om@om.fi.
Annettavasta lausunnosta ovat Saarijärven - Viitasaaen seudun kuntajohtajat vaihtaneet sähköpostia ja he ovat päätyneet koko seudun yhteisesti valmisteltuun lausuntoon.
Lisätiedot: kunnansihteeri Mauri Jouppi, puh. (014) 459 6805 ja 044 459 6805.

Ehdotus Kunnanjohtaja:
Kunnanhallitus päättää antaa käräjäoikeuksien kehittämistä koskevasta mietinnöstä oikeusministeriölle seuraavan lausunnon:
"Hallintoa voidaan toki yhdistää, työtapoja uudistaa ja lisätä yhteistyötä käräjäoikeuksien välillä työruuhkissa, kuten verohallinnossa, työvoimahallinnossa ja Kelan asiakaspalvelussa jo tapahtuu. Myös työryhmän mietinnössä on samat keinot tunnustettu käyttökelpoiseksi käräjäoikeuksien työssäkin, mutta työryhmän esityksessä nämä mahdollisuudet on unohdettu ja panostettu tiukkaan keskittämiseen kustannuksista välittämättä.
Saarijärven-Viitasaaren seutukunnan kunnat eivät hyväksy palveluiden keskittämistä pääosin maakuntakeskuksiin ja nykyisen toimivan palveluverkon alasajoa. Alueiden tasapuolisen kehityksen turvaaminen edellyttää myös valtionhallinnon toimivuutta. Jatkovalmistelussa on vältettävä asukkaiden palveluiden heikentämistä, henkilökunnan turhia siirtoja ja uusia kalliita tilatarpeita maakuntakeskuksissa.
Työryhmän työstä puuttui seutujen asiantuntemus. Mietinnössä on ylikorostettu keskittämisestä saatavia etuja ja vähätelty sen tuomia kustannusvaikutuksia sekä uusien toimitilojen että keskittämisen aiheuttamien asiakaskustannusten osalta. Uusien toimitilojen rakentaminen keskuspaikalle aiheuttaa niin suuret kustannukset, että sivupisteiden lakkauttamisesta saatavia säästöjä joudutaan keräämään kymmeniä vuosia niiden kattamiseksi.
Asiakaskunnalle istuntojen keskittämisestä aiheutuvia kustannuksia ja matkustusongelmia on mietinnössä niin ikään vähätelty. Jo nyt ongelmaksi muodostuneet asianosaisten poissaolot istunnoista tulevat merkittävästi kasvamaan matkustusongelmien takia. Myös alaikäisten avustajina toimivien sosiaalityöntekijöiden matkustustarve kasvaa istuntopaikkojen keskittämisen myötä.
Saarijärven-Viitasaaren seutukunnan kunnat vastustavat mietinnön esittämää keskittämistä Keski-Suomen osalta. Jos keskittämiseen on joiltakin osin mentävä, on se toteutettava pitkän siirtymäkauden jälkeen eläköitymiset huomioon ottaen ja siten, ettei keskittämisellä aiheuteta suuria rakentamiskustannuksia keskuspaikkakunnalle."
Päätös	Kunnanhallitus: 
	Hyväksyttiin yksimielisesti

Tarkastamattomasta pöytäkirjasta otteen oikeaksi todistaa:

M
Kunnansihteeri, pöytäkirjan pitäjä
Tiedoksi	Oikeusministeriö heti (kirjaamo@om.fi)
Toimenpiteet	Muutoksenhaku: Muutoksenhakukielto, valmistelua
Yhteystiedot	Pihtiputaan keskushallinto
Keskustie 9 Pihtipudas Puhelin: 014-459 6800 Faksi: 014-459 6801 Sähköposti: pihtiputaan.kunta@pihtipudas.fi